8 fevral kuni Toshkent viloyati yuqumli kasalliklar shifoxonasi sobiq bosh infeksionisti Guljahon Yo‘ldosheva va boshqalar ustidan qo‘zg‘atilgan jinoiy ish yuzasidan navbatdagi sud jarayoni bo‘lib o‘tdi. O‘tgan sud majlisida yangi ochilgan holatlar yuzasidan sudga qo‘shimcha guvohlar jalb etilishi bo‘yicha iltimosnoma kiritilgan edi. Sudga jalb etilgan qo‘shimcha guvohlar O.Nuriddinova va N.Kamilovalar shifoxonadagi ichki laboratoriya faoliyati bo‘yicha ko‘rsatma berdi. X.Mamaraimov boshqa bir guvoh N.To‘rayevaning ko‘rsatmalariga munosabat bildirdi. Sud raisi sud majlisiga kelmagan guvohlarning tergov davrida bergan ko‘rsatmalarini o‘qib eshittirdi. Sud 2021 yil 15 fevralga qadar tanaffus e’lon qildi.